stanford-oval/wikipedia huggingface dataset:
צ'נינג טייטום
ביוגרפיה > קריירה > 2008 והלאה

בשנת 2008 שיחק בסרט "הארכת שירות" של הבמאי קימברלי פירס, המדבר על חיילים החוזרים הבייתה ממלחמת עיראק ובסרט "קרב בסיאטל" של הבמאי סטיוארט טאונסנד, המספר על הפגנות הענק של ארגון הסחר העולמי שהתרחשו בסיאטל בשנת 1999. בנוסף, הוא שיחק בסרט העצמאי "The Trap" של ריטה וילסון.
בשנת 2009 שיחק בסרט "לחימה" והופיע בסרט הפשע של מייקל מאן "אויבי הציבור", שם גילם את דמותו של הגנגסטר האמריקאי פריטי בוי פלויד. כמו כן, הוא שיחק באותה שנה בסרט "ג'י. איי. ג'ו כוח המחץ" המבוסס על הזיכיון "ג'י. איי.ג'ו". טייטום הקים בשיתוף עם כמה מחבריו חברת הפקות לסרטים וסדרות בשם "33andOut Productions"‏.
בשנת 2010 כיכב טייטום בסרטו של לאסה הלסטרם "ג'ון היקר" המבוסס על רומן בעל אותו השם מאת ניקולס ספארקס. בסרט גילם את דמותו של ג'ון טירי, חייל המוצב בגרמניה, ונאלץ להתמודד עם השלכות המרחק המפריד בינו ובין אהובתו, סוואנה לין קרטיס. בשנת 2012 שיחק בקומדיית הפעולה המוערכת המבוססת על סדרת הטלוויזיה "רחוב ג'אמפ 21 " לצידו של ג'ונה היל. באותה שנה שיחק בסרט דרמה-רומנטי "לא תשכח" המבוסס על סיפור אמיתי, לצד השחקנית רייצ'ל מקאדמס.
בשנת 2013 כיכב בסרט "וושינגטון על הכוונת", ובסרט "תופעות לוואי" ביחד עם רוני מארה וג'וד לאו.
בשנת 2014 שיחק בסרט "רחוב ג'אמפ 22" (סרט המשך לסרט "רחוב ג'אמפ 21") בו המשיך לגלם את ג'נקו. בשנת 2015 שיחק בסרט "עלייתה של ג'ופיטר" בו גילם את דמותו של קיין. בשנת 2016 שיחק בסרט "יחי הקיסר!" ביחד עם ג'ורג' קלוני, ג'ונה היל, רייף פיינס וכוכבים נוספים. הסרט גרף כ-63 מיליוני דולרים ברחבי העולם.
בשנת 2022 שיחק "העיר האבודה", בו גילם את אלן. בשנת 2022 נכלל ברשימת טיים 100. ב-2024, שיחק בסרט "קח אותי לירח" לצידה של סקרלט ג'והנסון.
בשנת 2024 גילם את סלייטר קינג בסרטה של זואי קרביץ "צאי מזה".
חיים אישיים

בצילומים של הסרט "סטפ אפ" (2006) פגש טייטום את ג'נה דוואן, ולאחריהם הם החלו לצאת. בספטמבר 2008 הזוג התארס במאווי שבהוואי, וב-11 ביולי 2009 הם התחתנו במאליבו, קליפורניה. ב-2 ביוני 2013 נולדה בתם; אוורלי. הם הודיעו על פרידתם ב-2 באפריל 2018, ובנובמבר 2019 הם התגרשו.
בשנים 2018–2020 יצא טייטום עם הזמרת האנגלייה ג'סי ג'יי. בשנת 2021, החל לצאת עם השחקנית זואי קרביץ ובאוקטובר 2023 הם התארסו. באוקטובר 2024, קרביץ וטייטום נפרדו וביטלו את אירוסיהם לאחר מערכת יחסים של שלוש שנים.
חיים אישיים > אקטיביזם

באוקטובר 2023, טייטום, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | המאמן קרטר | ג'ייסון לייל |  |
| 2005 | משחקי גנגסטה | ניק |  |
| 2005 | סופרקרוס | רודי ספארקס |  |
| 2006 | יש לה ביצים | דיוק אורסינו |  |
| 2006 | סטפ אפ | טיילר ג'ייג' |  |
| 2006 | מדריך להכרת קדושיך | אנטוניו הצעיר |  |
| 2007 | קרב בסיאטל | ג'ונסון |  |
| 2008 | סטפ אפ 2: הרחובות | טיילר ג'ייג' |  |
| 2008 | הארכת שירות (אנ') | סטיב שרייבר |  |
| 2009 | לחימה | שון מק'ארתור |  |
| 2009 | אויבי הציבור | צ'ארלס ארתור פלויד (אנ') |  |
| 2009 | ג'י. איי. ג'ו כוח המחץ | דיוק (אנ') |  |
| 2010 | ג'ון היקר | ג'ון טיירי |  |
| 2011 | הדילמה | זיפ |  |
| 2011 | בן של אף אחד | ג'ונתן וטייט |  |
| 2011 | הנשר | מרכוס אקילה |  |
| 2011 | 10 שנים | ג'ק סטפורד | גם מפיק |
| 2011 | בגידה כפולה | אהרון |  |
| 2012 | לא תשכח | ליאו קולינס |  |
| 2012 | רחוב ג'אמפ 21 | גרגורי "גרג" ג'נקו | גם מפיק בפועל |
| 2012 | מג'יק מייק | מייקל "מג'יק מייק" ליין | גם מפיק |
| 2013 | תופעות לוואי | מרטין טיילור |  |
| 2013 | ג'י איי ג'ו: סוגרים חשבון | דיוק (אנ') |  |
| 2013 | סוף. | עצמו |  |
| 2013 | וושינגטון על הכוונת | ג'ון קייל | גם מפיק בפועל |
| 2013 | דון ג'ון | קונר ורו |  |
| 2014 | סרט לגו | סופרמן | דיבוב |
| 2014 | פוקס-קצ'ר | מארק שולץ |  |
| 2014 | רחוב ג'אמפ 22 | גרגורי "גרג" ג'נקו | גם מפיק |
| 2014 | ספר החיים | ג'ואקין מונדרגון | דיבוב |
| 2015 | עלייתה של ג'ופיטר | קיין וייס |  |
| 2015 | מג'יק מייק 2 | מייקל "מג'יק מייק" ליין | גם מפיק |
| 2015 | שמונת השנואים | ג'ודי דומרגו |  |
| 2016 | יחי הקיסר! | ברט גרני |  |
| 2017 | סרט לגו באטמן | סופרמן | דיבוב |
| 2017 | לוגאן לאקי | ג'ימי לוגאן | גם מפיק |
| 2017 | קינגסמן: מעגל הזהב | טקילה |  |
| 2018 | 6 בלונים |   | מפיק |
| 2018 | מפלצות בשלג | מיגו | דיבוב |
| 2019 | סרט לגו 2: החלק השני | סופרמן | דיבוב |
| 2021 | אמריקה: הסרט | ג'ורג' וושינגטון | דיבוב; גם מפיק |
| 2021 | לשחרר את גאי | רייבנג'מין בוטונס |  |
| 2022 | דוג טריפ | ג'קסון בריגס | גם במאי ומפיק |
| 2022 | העיר האבודה | אלן קפריסון / דאש מקמהן |  |
| 2022 | רכבת הקליע | נוסע ברכבת |  |
| 2023 | מג'יק מייק: ריקוד אחרון | מייקל "מג'יק מייק" ליין | גם מפיק |
| 2024 | צאי מזה | סלייטר קינג | גם מפיק |
| 2024 | קח אותי לירח | קול דייוויס |  |
| 2024 | דדפול & וולברין | גמביט |  |
| TBA | Roofman | ג'פרי מנצ'סטר (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | CSI: מיאמי | בוב דוונפורט | פרק: "Pro Per" |
| 2014 | משפחת סימפסון | עצמו | דיבוב; פרק: "Steal This Episode" |
| 2017 | Comrade Detective | גרגור אנג'ל | דיבוב: 6 פרקים גם מפיק בפועל |
| 2018–הווה | סטפ אפ: הסדרה |   | מפיק בפועל; 3 עונות |
פרסים ומועמדויות

| שנה | קטגוריה | פרס | סרט | תוצאה | הערות |
| --- | --- | --- | --- | --- | --- |
| 2006 | פרס אינדפנדנט ספיריט | שחקן המשנה הטוב היותר | מדריך להכרת קדושיך | זכייה | הוענק לאלן ארקין על הסרט מיס סאנשיין הקטנה |
| 2006 | פסטיבל הסרטים סאנדנס | פרס חבר המושבעים | מדריך להכרת קדושיך | זכייה | בפרס חלקו שחקנים נוספים |
| 2008 | פרסי בחירת הנוער של רשת פוקס | בחירת הקולנוע: שחקן בסרט דרמה | הארכת שירות | זכייה |  |
| 2008 | פרסי בחירת הנוער של רשת פוקס | בחירת הקולנוע: שחקן בסרט דרמה | סטפ אפ 2: הרחובות | זכייה | בפרס חלקו שחקנים נוספים |
| 2008 | פרסי בחירת הנוער של רשת פוקס | בחירת האופנה ושונות: ידוען במייספייס |  | מועמדות | הוענק לראין שיקלר |
| 2009 | פרסי בחירת הנוער של רשת פוקס | בחירת הקולנוע: שחקן בסרט דרמה | לחימה | מועמדות |  |
| 2024 | פרס פטל הזהב | השילוב הגרוע ביותר על המסך | מג'יק מייק: ריקוד אחרון (עם סלמה הייק) | מועמדות |  |
הערות שוליים

1 2  Channing Tatum: The 100 Most Influential People of 2022, Time (באנגלית)
1 2  קמילה אלברטסון, "Channing Tatum - Overview", באתר Allmovie
1 2  "Channing Tatum Is Engaged" במגזין פיפל, 9 ביולי 2007
1 2  "Channing Tatum: Relentless" ריאיון עם טייטום, באתר ModelBlogs.com
↑  גינה סלמון, "Channing Tatum:New star puts up his dukes in 'Fighting' and his Duke in 'G.I. Joe'" בעיתון ניו יורק דיילי ניוז
↑  VIDEO: Channing Tatum's Secret Stripper Past בעיתון US Weekly, ‏8 בנובמבר 2009
↑  Before They Were Famous: Channing Tatum
↑  באתר blockbusteronline.com
↑  She's the Man (2006) - Box Office Mojo, www.boxofficemojo.com (באנגלית)
↑  Step Up (2006) - Box Office Mojo, www.boxofficemojo.com (באנגלית)
↑  "Channing Tatum Takes a Dramatic Turn" באתר TeenPeople.com
↑  Spirit Award Nomination באתר filmindependent.org
↑  האתר הרשמי של החברה
↑  Hail, Caesar! (2016) - Box Office Mojo, www.boxofficemojo.com (באנגלית)
↑  ארז דבורה, זואי קרביץ יצרה סרט אימה בסגנון האי של ג'פרי אפשטיין - וזה לא דבר רע, באתר ynet, 23 באוגוסט 2024
↑  ג'ובי בקליון "hanning Tatum Engaged!" ב-E! Online
↑  Kara Warner‏, Channing Tatum & Jenna Dewan 'Have Lovingly Chosen to Separate' After Nearly 9 Years of Marriage‏, באתר people.com, ‏2 באפריל 2018
↑  Zoe G. Phillips, Zoë Kravitz and Channing Tatum Split and Call Off Engagement Following Three-Year Relationship, The Hollywood Reporter, ‏2024-10-30 (באנגלית אמריקאית)
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
↑   אורון שמיר, "קח אותי לירח": בניגוד לציפיות, הסרט הזה לא הצליח לעוף לחלל, באתר הארץ, 7 בינואר 2025
| --- | --- |
בקרת זהויות :  NLI: 987007430208805171  PLWABN: 9810675431005606  BIBSYS: 9027894  BNE: XX1794471  BnF: cb15567904h (data)  GND: 142105864  ISNI: 0000 0000 5941 8808  LCCN: no2005087880  MusicBrainz: 3c26eb8a-66db-4191-997d-478d22318313  NKC: xx0165233  NTA: 300269315  SUDOC: 147310857  VIAF: 19996850   WorldCat (עם VIAF): 19996850 
טייטום, 2009
Where Are Ü Now

Where Are Ü Now (בעברית: איפה את עכשיו?) הוא סינגל של צמד המפיקים המוזיקליים סקרילקס ודיפלו (Jack Ü), שהוקלט על ידי הזמר-יוצר הקנדי ג'סטין ביבר. השיר יצא כסינגל השני מהאלבום הראשון של הצמד Skrillex and Diplo Present Jack Ü, ומתוך אלבום האולפן הרביעי של ביבר "Purpose". השיר יצא לאור ב-27 בפברואר 2015, וב-21 באפריל 2015, הועלה לשירותי הסטרימינג. למעשה, גרסת דמו נכתבה בעבר על ידי ג'סטין ביבר כבלדת פסנתר בשם "The Most"; אולם, ביבר החליט לשלוח את השיר לצמד והצמד שינה אותו לשיר דאנס-אלקטרוני, אך מילותיו נשארו כפי שהיו. מבחינת מילולית, "Where Are Ü Now" עוסק בבכי ותפילה לבת זוג לשעבר, שלא תחזור וכמיהה לנחמה.
השיר נכלל בכמה מצעדי סוף שנה. בנוסף לכך, הוא זכה בפרס גראמי בקטגוריית "הקלטת הדאנס הטובה ביותר". מבחינת מסחרית, השיר הגיע למקום השמיני במצעד הבילבורד הוט 100, ובכך הפך לשיר הראשון של סקרילקס ודיפלו שנכנס לעשירייה הפותחת במצעד ולשיר השביעי של ביבר שעשה זאת גם כן. מבחינה מסחרית בינלאומית, השיר הגיע לעשירייה הפותחת בשמונה מדינות, בהן: אוסטרליה, קנדה, ישראל והממלכה המאוחדת.
רקע והקלטה

בזמן שביבר כתב שירים לפו הדב, הוא האזין לדמו ללא מילים, שנוצרה ביחד עם קארל רובין, וכינה אותו כ"מיוחד". לאחר מכן, הוא ופו הדב, יצרו מילים ולחנים עבור השיר. לפי דבריו של ביבר, הוא לא רצה שזה ייצא "טוב למחצה", הוא רצה שזה ייצא "מושלם". לאחר מכן, בספטמבר 2014, במהלך שבוע האופנה ובמהלך האירוע של אלכסנדר מקווין. סקרליקס ודיפלו יצרו קשר עם מנהלו של ביבר סקוטר בראון, בטענה שהם חיפשו שיר ווקאלי עבור אלבום הבכורה של Jack Ü.
ג'ון פארלס מהניו יורק טיימס דיבר על השיר ועל תהליך היצירה שלו. "Where Are Ü Now" יצא לאור כסינגל השני של הצמד מתוך אלבומו הראשון, "Skrillex and Diplo Present Jack Ü". ב-27 בפברואר 2015, ולאחר מכן יצא כשיר בונוס באלבומו החמישי של ביבר, "Purpose". השיר המקורי, נקרא "The Most", והוא נכלל במהדורה היפנית של "Purpose".
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 330 |  |
הישגים

"Where Are U Now" נכלל במספר רשימות סוף שנה וכל הזמנים של השירים הטובים ביותר של 2015.
| ארגון | רשימה | מיקום | מקור |
| --- | --- | --- | --- |
| בילבורד | כל רצועות שיתופי הפעולה של ג'סטין ביבר, מדורגים | נכלל |  |
| בילבורד | עשרת השירים הטובים של 2015 (עד כה) | נכלל |  |
| UDiscover Music | השירים הטובים ביותר של ג'סטין ביבר: מיטב 26 הרצויות הטובים ביותר של הזמר, לפי דירוג | 5 |  |
| UDiscover Music | 12 הרצועות שיתופי הפעולה של ג'סטין ביבר: שיתופי הפעולה הטובים ביותר | 2 |  |
| Insider | 18 השירים הפופולרים של ג'סטין ביבר | 6 |  |
| Tell Tales | כל רצועות האלבום "Purpose", מדורגים | 1 |  |
| E!‎ | 10 הלהיטים הלוהטים הטובים ביותר של ג'סטין ביבר, מדורגים | 3 |  |
| Bustle | כל רצועות האלבום "Purpose", מדורגים | 1 |  |
| Highsnobiety | 25 השירים הטובים ביותר של ג'סטין ביבר מכל הזמנים | 1 |  |
| פיצ'פורק | 200 השירים הטובים ביותר שיצאו בעשור השני של המאה ה-21 | 74 |  |
| Music Industry How To | 21 שירי הדאנס הטובים ביותר של העשור | נכלל |  |
| MTV | השירים הטובים ביותר לשנת 2015 | 4 |  |
| Stereogum | 200 השירים הטובים ביותר מהעשור השני של המאה ה-21 | 62 |  |
הישגים > פרסים ומועמדויות

| שנה | טקס | קטגוריה | תוצאה |
| --- | --- | --- | --- |
| 2015 | פרסי בחירת הנוער | בחירת המוזיקה: סינגל השנה של אמן | מועמדות |
| 2015 | פרסי בחירת הנוער | בחירת המוזיקה: שיר פרידה | מועמדות |
| 2015 | פרסי בחירת הנוער | בחירת המוזיקה: שיתוף הפעולה | מועמדות |
| 2015 | פרסי הווידאו-קליפים של MTV | פרסי הווידאו-קליפים של MTV להאפקטים המיוחדים הטוב ביותר | זכייה |
| 2015 | פרסי הווידאו-קליפים של MTV | הבימוי האמנותי הטוב ביותר | מועמדות |
| 2015 | פרסי הווידאו-קליפים של MTV | עריכת השנה בקליפ הטוב ביותר | מועמדות |
| 2015 | פרסי הווידאו-קליפים של MTV | פרס הווידאו קליפים של MTV לשיר הקיץ | מועמדות |
| 2015 | טקסי פרסי המוזיקה האמריקאית הלטיניים | שיר הדאנס האהוב ביותר | מועמדות |
| 2015 | טקס פרסי המוזיקה של MTV אירופה | פרס המוזיקה של MTV אירופה לשיתוף הפעולה הטוב ביותר | זכייה |
| 2015 | פרסי המוזיקה האמריקאית | שיתוף הפעולה של השנה | זכייה |
| 2016 | פרס גראמי | הקלטת הדאנס הטובה ביותר | זכייה |
| 2016 | טקס פרסי בחירת הילדים של ניקלודיאון | שיתוף הפעולה החביב ביותר | מועמדות |
| 2016 | Myx Music Awards | הווידאו קליפ הבינלאומי החביב ביותר | מועמדות |
| 2016 | iHeartRadio Music Awards | שיר הדאנס הטוב של השנה | זכייה |
| 2016 | iHeartRadio Music Awards | שיתוף הפעולה הטוב ביותר | מועמדות |
| 2016 | פרסי המוזיקה של בילבורד | שיר הדאנס הטוב ביותר | מועמדות |
ציפי הראל

| --- | --- |

 לידה:  13 באוקטובר 1959 (בת 65) רמת גן, ישראל 
 מדינה:  ישראל
 עיסוק:  סופרת ומשוררת
 מקום לימודים:  אוניברסיטת בן-גוריון בנגב, האוניברסיטה הפתוחה, אוניברסיטת בר-אילן 
 שפות היצירה:  עברית 
 www.hareltzipi.co.il
 
ציפי הראל (נולדה ב-13 באוקטובר 1959) היא סופרת ומשוררת ישראלית, עורכת ספרים ומעצבת גרפית.
הראל פרסמה ארבעה ספרים, ערכה מספר אנתולוגיות ספרותיות, ופיתחה יחידות לימוד בספרות ובשירה, ביניהן עבור תוכנית הקשר הרב דורי בשיתוף אנו – מוזיאון העם היהודי ועבור משרד החינוך.
קורות חיים

הראל נולדה וגדלה ברמת גן. בנערותה הייתה חברה בתנועת הנוער העובד והלומד ובהמשך הצטרפה לגרעין נח"ל. לאחר שירותה הצבאי למדה פילוסופיה לתואר ראשון באוניברסיטת בן-גוריון. בהמשך למדה באוניברסיטה הפתוחה לתואר ראשון במדעי החברה (פסיכולוגיה וסוציולוגיה) ולתעודת הוראה בפסיכולוגיה, והמשיכה בלימודים לתואר שני בסוציולוגיה באוניברסיטת בר-אילן. בנוסף ללימודיה האקדמאיים, למדה צילום במסגרת לימודי חוץ של אוניברסיטת בן-גוריון, השתלמה בלימודי עריכת לשון וכן בעיצוב גרפי במכללת ג'ון ברייס.
מגיל צעיר עסקה הראל בכתיבה, בין השאר בהפקת עיתונים בית-ספריים בשיתוף ידיעות אחרונות ובפיתוח חוגים בעיתונאות ובכתיבה יוצרת לילדים ולנוער עבור מתנ"סים בעיריית גבעתיים. בשנת 1999 כתבה לירחון ילדי טבע הדברים. הראל פרסמה לראשונה משיריה באסופת השירים ״אנתולוגיה חדשה״ שיצאה לאור בשנת 1981 בהוצאת ״תגא״.
ספריה

הגשם אינו ממציא סיפורים – פרוזה, הוצאת נצר, 2024.
קווים ונקודות – מחזור שירה, הוצאת עמדה, 2021.
יללות ונביחות – שירים וצילומים, הוצאת פיוטית, 2019.
איך זה שהמים שקטים – שירים, הוצאת פיוטית, 2017.
במילים אלו מתארת הפובליציסטית שושנה ויג את הספר "הגשם אינו ממציא סיפורים":
"המאפיין המשותף לסיפורים הוא הדינמיקה ביחסי נשים-גברים – הן בממד האישי של מערכות היחסים שבינה לבינו והן בממד החברתי-מגדרי. דמויות הנשים בסיפורים חושפות את זהותן האישית והחברתית; זהו תהליך בירור עצמי מתוך מודעוּת והתבוננות אמיצה על הכוחות הפנימיים הפועלים בנו, וחקירה הכרתית של נשים בעלות אמירה ועוצמה ייחודית... סגנון כתיבתה של הראל סוריאליסטי וסימבולי - היא חוצה את גבולות הדמיון ומשלבת בעלילות מראות פנטסטיים מפתיעים." — שושנה ויג, אפריל 2024
במאמר הגות "פני השיר כפני הכלב" שכתבה ד"ר נורית צדרבוים על הספר "יללות ונביחות", היא מתארת:
"יללות ונביחות הן קולות – שפת הדיבור של כלבים וחתולים, ואילו בספר זה, בוחרת המשוררת להשתמש בקולם כדי להשמיע את קולה. הכלבים והחתולים זוכים כאן למעמד מכובד. לכאורה נראה שהם 'גיבורי הסיפור' - הם משמיעים את קולם, מדברים מנקודת מבטם ואף משולבים בצילומים מקוריים, אך למעשה משמשים מעין מסכה. מאוסקר ויילד למדנו ש'תן לבן אדם מסכה ויאמר לך את כל האמת'. המסכה בדמות בעלי חיים אלה משמשת כמראה מטאפורית שדרכה מציגה המשוררת את הווייתה, אמירותיה ואמיתותיה." — ד"ר נורית צדרבוים, ספטמבר 2019 / מרץ 2024
הסופר ומבקר הספרות רן יגיל מתאר כך את שירתה של הראל בספר "קווים נקודות":
"באיזו עדינות ארוטית נפלאה כותבת הראל את מחזור האהבה הזה המחולק לשלושה: "כמעט…", "דז'ה וו" (כבר נראה), "מעולם לא…". מתוך השירים האלה עולה כל הזמן התחושה כי האהבה היא דבר יקר ערך וחמקמק, רגע אחד היא שם ואחר כך כבר לא, ושוב גחה לה ממקום איניודע: במציאות, בזיכרון. כמו ברומן האהבה הגדול של לואי אראגון "אורליין", שבו עיקר היופי הוא בתיאור פיוטי עדין של האהבה הנידפת, הטרגית הלא-אפשרית – הסיפור המיתי הגדול של הספרות הצרפתית. לא לחינם אפוא כותרות השערים בספר זה הן בצרפתית, ושמות השירים מצויים דווקא בתחתית העמוד ולא בראשו: קודם תחווה את השיר הארוטי ואז תסכמו בשורה תחתונה אם בכלל תוכל – כמה מקורי, אישי וחגיגי." — רן יגיל, ספטמבר 2021
ספריה > אנתולוגיות בהן פורסמו מיצירותיה

העולם של אתמול – אנתולוגיה של סיפורים קצרים, הוצאת כתב, 2022.
יקוד ב – כתב עת לספרות עברית, 2021.
בשבילי הבחירה – אנתולוגיה לשירה, הוצאת פיוטית, 2019.
שירה על שירה – אנתולוגיה לשירה ארספואטית, הוצאת פיוטית, 2016.
צלע מן האדם – אנתולוגיה לשירה, הוצאת פיוטית, 2016.
הולכים ומסתבכים – קובץ סיפורים קצרים, אינדיבוק, 2015.
זכויות יוצרות – אסופת יצירות ליום האישה הבינלאומי, הוצאת פיוטית, 2015.
סופי הדרכים – אנתולוגיה של סיפורים קצרים, הוצאת כתב, 2015.
רבות מיצירותיה הספרותיות של הראל פורסמו בכתבי עת מודפסים שונים, ביניהם: בגלל, עבריתון, בין סגול ובין תכלת, קול שירה אישה, וכן בעיתון הארץ. בנוסף פורסמו יצירותיה בכתבי עת דיגיטליים ובאתרים לתרבות, ספרות ושירה, ביניהם: יקום תרבות, סלונט, מוטיב, ליריקה, בטאון לשירה. בשנת 2015 זכה סיפורה "הקבצן" במקום השני בתחרות סיפורים קצרים של הוצאת כתב. כמו כן כמה משיריה הולחנו
עבודתה ופעילויותיה הספרותיות

עד שנת 2012 עבדה הראל כמרצה למדעי החברה במכללות. בין השנים 2007–2019 שימשה כמחנכת-מלווה בפרויקט לנערות בסיכון, מטעם עמותת בת-עמי ברשת עמל. במקביל עסקה הראל לאורך שנים אלו בכתיבה ובעריכה אקדמית ופדגוגית, בין השאר עבור: היחידה לפיתוח תוכניות לימודים של בית הספר לחינוך באוניברסיטת תל אביב, שירותי בריאות כללית, רשת עמל, משרד הכלכלה, תוכנית הקשר הרב דורי, אנו - מוזיאון העם היהודי. בין עבודותיה: כתיבה ועריכה של תוכניות לימודים, חוברות ומערכי לימוד בתחומי דעת שונים ופיתוח יחידות לימוד,
הראל ערכה ועדכנה את תוכניות הלימודים הארציות לנוער ולמבוגרים במנהל וביישומי מחשב עבור משרד הכלכלה, בצורה המותאמת להתפתחות הטכנולוגית. אחת מיחידות הלימוד הספרותיות אותן פיתחה עוסקת בשירה העברית ומיועדת לתלמידי שכבת העל-יסודי. יחידה זו ניתנת גם ללמידה אינטראקטיבית דרך הקטלוג החינוכי של משרד החינוך. בשנת 2020, בתקופת מגפת הקורונה, פיתחה הראל סיור מקוון במוזיאון אנו – מוזיאון העם היהודי המיועד ללמידה מרחוק.
עבודתה ופעילויותיה הספרותיות > עריכת ספרים ואנתולוגיות

בעשור האחרון עוסקת הראל כעורכת ספרים וכמעצבת גרפית. הראל מתמחה בכל השלבים של הוצאת ספר לאור: עריכת תוכן, עריכת לשון, ניקוד, הגהה, עימוד, עיצוב גרפי ועיצוב כריכות ספרים. הראל עובדת עם מספר הוצאות לאור, ביניהן: הוצאת עמדה (מו"ל רן יגיל), הוצאת כתב (מו"ל משה מנשהוף), הוצאת פיוטית (מו"ל שושנה ויג), הוצאת טוטם (מו"ל לילי פרי), עתון 77, הוצאת נצר, בת אור, וכן עם יוצרים עצמאיים.
החל משנת 2012 ליוותה הראל את כתב העת הספרותי בגלל כעורכת תוכן באתר, והעמידה תערוכות ויזואליות של "בגללריה" בשיתוף עם אוצרת התערוכות ד"ר נורית צדרבוים. בנוסף, מגיליון 10 ואילך שימשה כחברת מערכת בכתב העת בגלל. החל מגיליון 15 עיצבה מחדש את עטיפת הגיליונות. בשנים 2022–2023 שימשה הראל כשופטת בתחרויות הסיפור הקצר של הוצאת כתב. מאז 2016 ועד היום משמשת כעורכת לשון של כתב העת הספרותי בין סגול ובין תכלת.
הראל ערכה והפיקה עשרות ספרים, ביניהם ספרי שירה, ספרי פרוזה, ספרי עיון והגות, ספרי ילדים וסיפורי חיים. דוגמאות בולטות לספרים בעריכתה – ספרי עיון והגות: "חילוניות דיאלוגית" מאת ד"ר נועם ויסמן (נצר, 2024), "מין כהלכה" מאת פרופ' ראובן שטינהרץ (נצר, 2021), "משפט בתעבורה" מאת עו"ד גל מוטאי (נצר, 2021); ספרי פרוזה ורומנים: "אריה בקלקיליה" מאת דליה כהן-קנוהל (כתב, 2022), "מאחורי הפרגוד – תמונות ממחלקת נשים" מאת ד"ר מיכאל אטלס (נצר, 2021); ספרי שירה: "הזורעים" מאת יואב איתמר (כתב, 2022), "טיפות אחרונות" מאת רעיה המאיר (פיוטית, 2019), "יד היוצר" מאת אשר שיף (בת אור, 2016); ספרי ילדים: "סוכרייה לכל יום" מאת מרגלית עובדיה (נצר, 2021), "ארמונם של חדי הקרן" מאת תמר כהן (בת אור, 2020); סיפורי חיים: "רמת גן – היו זמנים" מאת עליזה להב (נצר, 2019), "מסע חיי" – סיפור חייה של הבמאית מרים לרמן באר (נצר, 2021), ועוד רבים נוספים. הראל יזמה, הפיקה וערכה בשיתוף עם שושנה ויג את האנתולוגיה "שירה על שירה" - אנתולוגיה ארספואטית מקורית לשירה עברית הכוללת יצירות ארספואטיות של משוררים ישראליים. כמו כן ערכה הראל מספר אנתולוגיות לספרות ולשירה.
עבודתה ופעילויותיה הספרותיות > אנתולוגיות בעריכתה

ים ומלואו – אנתולוגיה של סיפורים קצרים, הוצאת כתב, 2022.
העולם של אתמול – אנתולוגיה של סיפורים קצרים, הוצאת כתב, 2021.
מסע בין עשורים – אלבום הקשר הרב דורי בשיתוף אנו - מוזיאון העם היהודי, נצר 2021.
בשבילי הבחירה – אנתולוגיה לשירה, בשיתוף עם שושנה ויג, הוצאת פיוטית, 2019.
שירה על שירה – אנתולוגיה לשירה ארספואטית, בשיתוף עם שושנה ויג, הוצאת פיוטית, 2016.
לקריאה נוספת

עמיקם יסעור, סקירת הספר "הגשם אינו ממציא סיפורים", באתר בין סגול ובין תכלת, גיליון 25, 30 באפריל 2024.
שושנה ויג, בין פנטזיה למציאות, באתר News1 מחלקה ראשונה, 1 באפריל 2024
נורית צדרבוים, פני השיר כפני הכלב, באתר News1 מחלקה ראשונה, 3 במרץ 2024
מערכת סלונט, נעים להכיר - ציפי הראל, באתר סלונט, 23 במאי 2022.
רן יגיל, על הספר "קווים ונקודות" מאת ציפי הראל, באתר בננות, ספטמבר 2021.
חיים יחזקאל, עיון בספר "יללות ונביחות" מאת ציפי הראל, באתר סלונט, 26 ביוני 2020.
האתר של נילי דגן, שירים מתוך "איך זה שהמים שקטים", סופ"ש שירה 92, 23 באוגוסט 2018.
הערות שוליים

↑  הספר יללות ונביחות מאת ציפי הראל, באתר פיוטית, ‏2019
↑  הספר איך זה שהמים שקטים מאת ציפי הראל, באתר פיוטית, ‏2017
↑  שושנה ויג, בין פנטזיה למציאות, באתר News1 מחלקה ראשונה, 1 באפריל 2024
↑  ד"ר נורית צדרבוים, "פני השיר כפני הכלב - יללות ונביחות זה הקול", באתר News1, המאמר פורסם לראשונה בספטמבר 2019 בגוף הספר, ‏3 במרץ 2024
↑  רן יגיל - סופר, עורך, מבקר, על ספר השירים של ציפי הראל "קווים ונקודות", באתר בננות, ‏ספטמבר, 2019
↑  האנתולוגיה צלע מן האדם, באתר פיוטית, ‏2016
↑  נורית ויסמן, על האנתולוגיה הולכים ומסתבכים, באתר נוריתה, ‏2015
↑  זכויות יוצרות - אנתולוגיה לרגל יום האישה הבינלאומי, באתר נילי דגן
↑  ד"ר ניסים כץ, סיפור קצר ליום השבת - המניפסט מאת ציפי הראל, באתר יקום תרבות, ‏14 בספטמבר 2012
↑  מערכת סלונט, שמלת כלולות מאת ציפי הראל, באתר סלונט, ‏17 במאי 2022
↑  ספוקן וורד על קִרבה מאת ציפי הראל, באתר סלונט, ‏18 במאי 2024
↑  שירים מתוך "איך זה שהמים שקטים" לציפי הראל, באתר ליריקה, ‏2017-2013
↑  צִיּוּר מאת ציפי הראל, לחן וביצוע: אורית וזיוה אריאל
↑  שִׁיר הַגְּרָף מאת ציפי הראל, לחן וביצוע: נחום סילברמן, עריכת וידאו: ריקי בנימין
↑  ציפי הראל, פעילויות ליום ירושלים, באתר הקשר הרב דורי, ‏2020
↑  ציפי הראל, מנהגי ל"ג בעומר, באתר הקשר הרב דורי, ‏10 במאי 2020
↑  תוכניות לימודים במנהל, באתר משרד העבודה, תוכניות הלימודים המקוריות, שעליהן מבוססות תוכניות ההמשך, נערכו על ידי ציפי הראל בשנת 2011, ‏2018
↑  ציוני דרך בשירה - יחידת לימוד בספרות, באתר הקשר הרב דורי, משרד החינוך
↑  מצגת עזר לסיור המקוון במוזיאון אנו, באתר הקשר הרב דורי, ‏2020
↑  גיליונות כתב העת הספרותי בין סגול ובין תכלת, באתר בין סגול ובין תכלת
↑  האלבום מסע בין עשורים בעריכת ציפי הראל, באתר הקשר הרב דורי בשיתוף אנו - מוזיאון העם היהודי והמשרד לשוויון חברתי, ‏2021
↑  בשבילי הבחירה - אנתולוגיה בעריכת שושנה ויג וציפי הראל, באתר פיוטית, ‏2019
↑  שירה על שירה - אנתולוגיה בעריכת ציפי הראל ושושנה ויג, באתר פיוטית, ‏2016
| --- | --- |
בקרת זהויות :  NLI: 987007368208905171  BnF: cb17161658r (data)  GND: 1272257568  LCCN: n2019006616  VIAF: 19151431607356301319   WorldCat (עם VIAF): 19151431607356301319
ראובן בן שחר

ראובן בן שחר (נולד ב-1957) הוא פוליטיקאי ישראלי וראש עיריית גבעתיים החמישי.
ביוגרפיה

בן שחר (לשעבר מורגנשטרן) נולד לניצול שואה, וגדל בגבעתיים. שירת בצה"ל כקצין מודיעין קרבי[דרוש מקור] והגיע לדרגת רב-סרן. לאחר שחרורו כיהן במשך מספר שנים כראש אגף בסוכנות היהודית וכשליח עלייה בקרב סטודנטים בצפון אמריקה. לאחר מכן היה במשך תקופה ארוכה מייסד ומנכ"ל של חברה לייעוץ בתחום השיווק והקמפיינים הציבוריים.
משנת 2003 כיהן כסגנו של ראש עיריית גבעתיים, אפי שטנצלר. לאחר ששטנצלר התפטר מכהונתו, התמודד על ראשות העירייה מטעם מפלגת קדימה, מול ממלאת מקום ראש העיר והמועמדת מטעם מפלגת העבודה, איריס אברהם. בסיבוב ראשון, בו נרשם אחוז הצבעה של 35%, זכה ב-31% מהקולות, כאשר איריס אברהם קיבלה 37% מהקולות. בסיבוב השני, ב-16 בינואר 2007, לאחר שקיבל את תמיכת מרצ במועמדותו, זכה בן שחר ב-51.4% מהקולות והיה לראש העיר הראשון של גבעתיים שנבחר שלא מטעם מפלגת העבודה. בבחירות המוניציפליות שנערכו בנובמבר 2008 הוביל בן שחר רשימה עצמאית ביחד עם איריס אברהם בתמיכת "קדימה" ו"העבודה" שנקראת "כן לגבעתיים" – רשימה אשר זכתה ל-7 מנדטים למועצת העיר ובן שחר עצמו נבחר ברוב של כ-81% לראשות העיר.
בבחירות לרשויות המקומיות, שנערכו באוקטובר 2013, הוביל בן שחר פעם נוספת את רשימתו "כן לגבעתיים", אך כשל בניסיון להיבחר פעם נוספת לראשות העירייה ובמקומו נבחר רן קוניק. סיעתו זכתה בשלושה מושבים והוא נותר בתפקיד חבר מועצה. לקראת הבחירות לכנסת העשרים ב-2015 הוצב בן שחר במקום השלישי ברשימת קדימה לכנסת.
בשנת 2017 כיהן כמנכ"ל המועצה המקומית מבשרת ציון. בסוף שנת 2017 סיים את תפקידו במועצה המקומית מבשרת ציון, ובמקומו נכנס לתפקיד תמיר פרץ.
בן שחר נשוי ואב לשניים. במהלך מלחמת חרבות ברזל, נהרג בנו עמרי בן שחר, לוחם בגדס"ר 6623 של חטיבה 55 עוצבת חוד חנית בקרב בדרום רצועת עזה.